Pseudo-Dementi

Ä Pseudo-Demendi (uff Englisch non-denial denial) isch inde Bolidig unde Effendlischkaiderwed ä iblischi Aussach, wu uffde erschde Bligg wieä diregdes, glaares unn oidaidisches Demendi uffä B'aubdung odda än Vorwurf aussiehd, awwa ganix demendierd unn deswesche a nedd ausdriggd, dass die B'aubdung odda de Vorwurf falsch isch. Ä Pseudo-Demendi lossd offe, ob die B'aubdung oddade Vorwurf schdimmd odda nedd.Keith Kahn-Harris, Denialism: what drives people to reject the truth., The Guardian, 03. August 2018Paul Farhi, Democracy Dies in Darkness, Ask the Trump White House for comment and you might get a non-denial denial, The Washington Post, 14. Januar 2019Dan Froomkin, Anatomy of a Non-Denial Denial , The Intercept, 26. September 2014 Im Grund gehds dodrum änna Uog'nehme Froch odda Aussach mid änna Mehrdaidischkait zu b'geschne, wuma missvaschdeje konn unn isch deswesche ä b'wussdi Daischung. Fa so Aussache inde Relischijon hesd des a Nicht unfehlbare Unfehlbarkeit.

De Ausdrugg „Non-denial denial“ kummd ausde USA, wua vum Carl Bernstein unnem Bob Woodward durschs Buch iwwa die Watergate Affair populär worre isch.Carl Bernstein, Bob Woodward, All the President's Men, Simon & Schuster Paperbacks, 1974, ISBN 0-671-21781-XDan Froomkin, Non-Denial Denials: It Started With Watergate, The Intercept, 02. Oktober 2014

 Baischbiel 
Baischbiel vun Pseudo-Demendi, wu nedd wirglisch uff die Frooch g'ondworded werd, awwad e Oidrugg endschdeje konn.

 Uff die Froch, obde Boris Johnson ebbes gsachd hed, hodde Michael Gove g'ondword: „Die Vorschdellung, dassa so ebbes sache ded, find isch uglablisch.“Steerpike, A politician’s guide to non-denial denials, The Spectator, 28 April 2021

 De ejemolische Bresidend vunde USA, de Richard Nixon hodd uff die Froch obba persenlisch vun soim effendlisch Dienschd profidierd hedd, gsachd „I am not a crook.“, alla „Isch bin kän Gauna.“

 De ejemolische CIA Direktor John Brennan hodd uff die Froch, oba geschede inde Vafassung vaongade Grundsadz vunde G'waldedeilung vaschdoße heddn, indema Computer vun Senadsmidabaida durschsuschd hood gsachd „That’s just beyond the — you know, the scope of reason in terms of what we would do.“, alla „Des isch efach jensaids vum vaninfdische Rohme in B'zuch uff des, wasma tue dedn.“

Pseudo-Demendi sinn midunna schwer zu seje unn ofd hadd onde Grenz vunna Liesch unn unnaschaidn sisch donn bloß noch dursch Haaschbaldaraije.

 De ejemolische Bresidend vunde USA, de Bill Clinton hodd inna Reagzijon uff die Lewinsky-Vorwirf gsachd „I did not have sexual relations with that woman, Miss Lewinsky.“, alla „Isch hab kä sexuelli B'ziehunge zu der Frau, Miss Lewinsky, kabd.“When is a denial not a denial?, BBC News, 19. April 2007Clinton, Bill, Response to the Lewinsky Allegations, Miller Center of Public Affairs, January 26, 1998.

Ä Owendung vun Pseudo-Demendi isch, wonns um Zukinfdisches gehd, wie z. B. Blän, die sisch schbeda ännare kennen.

 De ejemolische Bremijeminischda vum Vaoinischdes Kenischraisch, de Tony Blair hodd uff die Froch noch Blän vun soin Badai fa G'bihre gsachd „Labour has no plans to introduce tuition fees for higher education“, alla „Labour hodd kä Blän fa ä Oifiehrung vun G'bihre fa die Hochschulbildung“. Nochdem Labour donn g'wehld worre isch, sinn die G'bihre oigfihrd worre.

 Gugschd a uff
 Pseudo-Enschuldischung
 Spin

 Vawais 

Sachgrubb:Rhetorik
Sachgrubb:Manipulation